open-index/open-wikipedia-markdown huggingface dataset:
Uusi tulli- ja pakkahuone

**Uusi tulli- ja pakkahuone** on Helsingin keskustassa Kruununhaan kaupunginosassa sijaitseva rakennus, joka on suojeltu asemakaavassa. Se sijaitsee Meritullintorin ja Aleksanterinkadun kulmassa osoitteessa Aleksanterinkatu 1. 

Uusi tulli- ja pakkahuone rakennettiin vanhan tulli- ja pakkahuoneen (1765) itäpuolelle sen jälkeen, kun vanha oli käynyt kasvaneen satamaliikenteen tarpeisiin liian pieneksi. Rakennus valmistui vuonna 1854 silloisen Pohjoissataman välittömään läheisyyteen. Sen suunnitteli Carl Albert Edelfelt vuonna 1847.

Kolmas tulli- ja pakkahuone rakennettiin vuosina 1898–1901 Katajanokalle Gustaf Nyströmin suunnitelman pohjalta. 

Uudessa tulli- ja pakkahuoneessa on vuodesta 1986 alkaen toiminut päiväkoti.

## Lähteet

## Aiheesta muualla
Hannu Vehviläinen

**Hannu Juhani Vehviläinen**  (s. 30. lokakuuta 1945 Suonenjoki) on suomalainen eläköitynyt metsänhoitaja, maatalous- ja metsätieteiden kandidaatti, virkamies ja metsätalousjohtaja, joka on saanut metsäneuvoksen arvonimen.

## Henkilöhistoria
Vehviläisen vanhemmat olivat kauppias Taavetti Vehviläinen ja Martta Miettinen. Hänen puolisonsa vuodesta 1972 on osastonhoitaja Merja Riitta Johanna Tuovinen. Vehviläinen tuli ylioppilaaksi Suonenjoen yhteislyseosta 1964 ja valmistui Helsingin yliopistosta metsänhoitajaksi 1971 ja maatalous- ja metsätieteiden kandidaatiksi 1972. Hän oli harjoittelija Pohjois-Savon metsänhoitolautakunnassa 1965–1967 ja Kymi Oy:ssä 1965–1966, Metsäntutkimuslaitoksen metsäekonomian osaston tutkija 1968–1973, maa- ja metsätalousministeriön metsäosaston esittelijä 1973–1976 ja taloussihteeri 1976–1980, luonnonvarainneuvoston pääsihteeri 1980–1981, maa- ja metsätalousministeriön yleisen osaston taloustoimiston päällikkö 1981–1985 ja metsäosaston apulaisosastopäällikkö 1985–1991 sekä Etelä-Savon metsälautakunnan, vuodesta 1996 Etelä-Savon metsäkeskus, johtaja Mikkelissä 1991–2009. Hänellä oli myös useita asiantuntija- ja luottamustehtäviä. Metsäneuvoksen arvonimen Vehviläinen sai 2009.

## Julkaisuja
* *Stumpage and contract prices of pulpwood in Norway, Sweden and Finland in the felling seasons 1958/59–1968/69 and 1969/70*, Helsinki: Metsäntutkimuslaitos, 1969. Sarja: Folia forestalia, 68 (44 s.) Lauri Heikinheimon ja Seppo Paanasen kanssa
* *Metsätyömiesten moottorisahakustannukset 1969–1970*, Helsinki: Metsäntutkimuslaitos, 1971. Sarja: Folia forestalia, 106 (31 s.)
* *Palkkaus ja työolot metsäkonetöissä syksyllä 1971*, Helsinki: Metsäntutkimuslaitos, 1972. Sarja: Folia forestalia, 153 (83 s.)

## Lähteet
Katajanokan tulli- ja pakkahuone

**Tulli- ja pakkahuone** on  Helsingin Katajanokalla sijaitseva historiallinen rakennus. Se valmistui vuonna 1901, ja kyseessä on Helsingin kolmas pakkahuone vanhan tulli- ja pakkahuoneen (1765) sekä uuden tulli- ja pakkahuoneen (1854) jälkeen. Rakennus sijoittuu Katajanokanlaiturin, Kanavakadun, Satamakadun ja Ankkurikadun väliin.

Tulli- ja pakkahuoneen huoneistopinta-ala on 6&nbsp;268 neliömetriä. Rakennusta ei ole suojeltu asemakaavalla, mutta se on osa vanhaa Katajanokkaa, valtakunnallisesti merkittävää kulttuuriympäristöä. Vuonna 2023 Helsingin kaupunki käynnisti hintakilpailun rakennuksen myymiseksi ja kehittämiseksi.

## Historia
Rakennuksen suunnitteli Gustaf Nyström sen jälkeen, kun kaksi aikaisempaa tulli- ja pakkahuonetta oli todettu riittämättömiksi. Rakennustyöt alkoivat maaliskuussa 1899. Tyylillisesti rakennus edustaa uusrenessanssia yhdistettynä jugendiin. Sommittelussa on yhtäläisyyksiä Nyströmin suunnitteleman Vanhan kauppahallin (1899) kanssa. Pääjulkisivu sisäänkäynteineen on eteläpuolella eli meren suunnassa.

Rakennuksessa on kaksi kerrosta, ja siihen sijoitettiin alun perin sekä kylmää että lämmintä pakkahuone- eli tullivarastotilaa osana Eteläsatamaa. Rakennukseen kuuluivat myös tullikamari sekä liikennekonttorin työskentely- ja asiakastilat. Se oli tullin käytössä vuoteen 1993 asti, jolloin tulli muutti Sörnäisiin. Rakennus kunnostettiin vuonna 1994 ja peruskorjattiin vuosina 1999–2000. Osa tiloista kunnostettiin toimistokäyttöön, ja rakennusta ovat käyttäneet esimerkiksi markkinointi- ja it-alan yritykset. Vuosina 1994–2019 Helsinki vuokrasi rakennuksesta tiloja moskovalaisille yrityksille.

## Kuvia

Tiedosto:Tullikamari - N11278 - hkm.HKMS000005-km002z5k.jpg|Sisätiloja vuonna 1903.
Tiedosto:Katajanokanlaituri 5, 7. - Helsinki 1970 - ser092130 - hkm.HKMS000005-km0000o9kj.jpg|Helsingin satamarata tulli- ja pakkahuoneen edustalla vuonna 1970.

 
## Lähteet
* 

### Viitteet

## Aiheesta muualla
Lewis-emäs

**Lewis-emäs** on Gilbert Newton Lewisin teorian mukaan molekyylit tai ionit, jonka korkeimmalla miehitetyllä orbitaalilla (HOMO) on lokalisoitunut elektronipari. Elektronipari vuorovaikuttaa toisen molekyylin tyhjän orbitaalin kanssa ja muodostuu kovalenttinen sidos. 

Lewis-emäksinä voi toimia myös jotkin nukleofiiliset siirtymämetallit, metallit, sekä erilaiset karbeenit.

## Lewis-teorian ja muiden teorioiden erot

Ensimmäinen teoria happojen ja emästen kemiallisesta määrittelemisestä on Arrheniuksen teoria vuodelta 1884. Sen mukaan emäksiä ovat aineet, jotka lisäävät OH- -ionien pitoisuutta vesiliuoksessa. Ioniyhdisteet, joissa on OH- -ioni, kuten natriumhydroksidi, NaOH, ovat Arrhenius-emäksiä, koska ne hajoavat vedessä, minkä seurauksena syntyy OH- -ioneja. 

Brønsted–Lowryn teorian mukaan emäs ottaa vastaan vetyionin (H+), eli protonin. Lewisin teoria on laajempi kuin Bronsted-Lowryn tai Arrheniuksen teoriat ja Lewisin teoriassa emäksen määrittely ei perustu vain vetyioniin tai liuoksen OH- -ionien pitoisuuteen. 

Lewisin teoria määrittelee emäksen aineeksi, jolla on vapaa elektronipari, joka voidaan jakaa. Lewisin teorian avulla voidaan selittää myös niiden molekyylien toimintaa, joissa ei ole vetyionia. Molekyylien toiminta tarkoittaa esimerkiksi sitä, miten molekyyli reagoi tai muodostaa kemiallisia sidoksia toisten molekyylien kanssa. Usein vain niitä emäksiä, jotka ovat Lewisin teorian mukaisia, mutta eivät Bronsted-Lowryn tai Arrheniuksen teorian mukaisia, kutsutaan Lewisin emäksiksi. Esimerkiksi eetterit, kuten dietyylieetteri, on Lewisin emäs, koska sillä on kaksi vapaata elektroniparia keskellä sijaitsevassa hapessa, jotka se voi jakaa.

## Orgaanisia Lewis-emäksiä

Useat happea ja typpeä sisältävät orgaaniset yhdisteet ovat Lewisin emäksiä, koska niillä on vapaa elektronipari. Esimerkiksi alkoholit, eetterit, aldehydit, ketonit, esterit, amidi ja amiinit voivat toimia Lewis-emäksiä. Jos molekyylissä on useammalla atomilla vapaita elektronipareja, muodostuu vain se molekyyli, joka on vakain, eli jossa on vahvimmat sidokset.

## Katso myös
* Happo-emäsreaktio#Lewisin_teoria

## Lähteet
Dominique Thorne

**Dominique Thorne** (s. 5. marraskuuta 1997 New York, Yhdysvallat) on yhdysvaltalainen näyttelijä.

## Elämä

Thornen vanhemmat ovat kotoisin Trinidadin ja Tobagon saarivaltiosta. Hän opiskeli yhteiskuntatieteitä Cornellin yliopistossa ja valmistui vuonna 2019.

## Filmografia

### Elokuvat

### Televisiosarjat

## Lähteet

## Aiheesta muualla

*
Pratt-instituutti

**Pratt-instituutti**  on New Yorkin Brooklynissa sijaitseva yksityinen korkeakoulu. Siihen kuuluvat arkkitehtuurin, taiteen ja designin, vapaiden taiteiden ja luonnontieteiden, ammattiopintojen sekä informaatiotieteiden tiedekunnat. Instituutin taiteiden tiedekunta on näistä maineikkain. Instituutissa voi suorittaa sekä perustutkintoja että maisteriopintoja. Oppilaitokseen kuuluu myös kirjasto ja tutkimuslaitoksia.

Charles Pratt perusti alun perin instituutin ammattikouluksi vuonna 1887. Ensimmäiset kandidaatin tutkinnot Pratt-instituutissa suoritettiin vuonna 1938 ja maisteriopinnot aloitettiin vuonna 1950. Prattin perustama Pratt Free Library liitettiin Pratt-instituuttiin vuonna 1940, ja samana vuonna instituutti aloitti kirjastoalan jatko-opinnot. Pratt-instituutin alumneja ovat muun muassa taidemaalari Max Weber ja valokuvaaja Robert Mapplethorpe sekä arkkitehti William Van Alen.

## Lähteet
Seututie 384

**Seututie 384** on Virolahden keskustaajamasta Virojoelta Luumäen Taavettiin johtava seututie. 

Tie risteää valtatien 7 kanssa Virolahdella. Tie päättyy valtatiehen 26 pari kilometriä Taavetin eteläpuolella. 

Alkupäässä, seututien 170 ja valtatien 7 välillä tien nimi on Virolahdentie. Valtatien 7 ja Miehikkälän keskustaajaman välillä tie on nimeltään Miehikkäläntie, taajamassa Keskustie ja pohjoispuolella Taavetintie. Yhdystien 3831 risteyksen jälkeen nimi on Muurolantie, kunnes Luumäen rajalla tie on taas Miehikkäläntie. Patolahdentien risteyksen kohdalla tien nimi muuttuu Luotosentieksi, ja tie jatkuu samannimisenä valtatielle 26 asti. 

Tien liikennemäärät ovat suuremmat etelä- kuin pohjoisosassa: Virolahdella ja Miehikkälän eteläpuolella liikennemäärät ovat noin 1&nbsp;200–1&nbsp;700 ajoneuvoa vuorokaudessa. Osuudella Miehikkälästä Taavettiin liikennemäärä on kuitenkin alle 500 ajoneuvoa vuorokaudessa.

## Lähteet
* https://asiointi.maanmittauslaitos.fi/karttapaikka/

### Viitteet
2-butoksietanoli

**2-butoksietanoli** (C6H14O2) eli **butyylisellosolvi** tai **etyleeniglykolimonobutyylieetteri** on alkoholeihin ja eettereihin kuuluva orgaaninen yhdiste. Yhdistettä voidaan käyttää liuottimena.

## Ominaisuudet, valmistus ja käyttö
Huoneenlämpötilassa 2-butoksietanoli on väritöntä nestettä. Yhdiste liukenee veteen, mutta liukoisuus pienenee lämpötilan kasvaessa. Lisäksi yhdiste liukenee useisiin orgaanisiin liuottimiin. 2-butoksietanoli ärsyttää hengitysteitä ja ihoa.

2-butoksietanolia valmistetaan butanolin ja etyleenioksidin reaktiolla. 

2-butoksietanoli käytetään esimerkiksi maalien, lakkojen, kumien ja selluloosanitraatin ja -eetterien liuottimena. Sillä on korvattu terveydelle haitallisempia eetteriliuottimia. Yhdistettä käytetään myös muiden yhdisteiden valmistuksen lähtöaineena.

## Lähteet
Karl Lindahl (insinööri)

**Karl "Kalle" Anders Lindahl** (9. huhtikuuta 1932 Hyvinkää - 15. huhtikuuta 2023 Helsinki) oli suomalainen yleisurheilija ja ammatiltaan paperi-insinööri. Yleisurheilussa hänen päälajinsa oli 110 metrin aitajuoksu. Hän edusti aktiiviurallaan Hyvinkään Tahkoa.

Lindahl kilpaili 1950-luvulla 110 metrin aitajuoksussa nousten vuonna 1955 Kalevan kisojen mitalistiksi. Maaotteluedustuksia hänellä oli kaksi eli vuoden 1955 Suomi-Ruotsi -maaottelu ja syksyn 1956 Suomi-Unkari -maaottelu, jossa hän juoksi ennätyksensä 14,9. 

Kalle Lindahl syntyi Hyvinkäällä. Hänen isänsä John oli lääkäri ja äitinsä Saara sairaanhoitaja. Sotien aikana vanhemmat työskentelivät Vaasassa sotasairaalassa, ja pikku-Kalle lähetettiin sotalapseksi Ruotsiin. Lapsuuden kesiä Lindahlit viettivät Espoon Suvisaaristossa, jossa hänen setänsä, arkkitehti Kari Lindahl oli suunnitellut ja rakennuttanut kesäpaikan.

Karl Lindahl opiskeli Helsingin Tekniska Läroverketissä insinööriksi. Opiskelun aikaisessa harjoittelussa Lindahl suuntautui paperiteollisuuteen. Valmistuttuaan hän siirtyi Kymmene Oy:n Voikkaan tehtaalle käyttöinsinööriksi. Hän siirtyi 1960-luvun lopulla Helsinkiin paperiteollisuuden kudosvalmistaja Fennofeltin palvelukseen, joka sulautui ruotsalaiseen Nordiskafiltin ja edelleen amerikkalaiseen Albanyyn. Eläköityessään Lindahl johti Albany Fennofeltin toimintaa Suomessa.

## Lähteet
Dejan Iliev

**Dejan Iliev** (; s. 25. helmikuuta 1995 Strumica) on pohjoismakedonialainen jalkapalloilija, pelipaikaltaan maalivahti. Hän edustaa romanialaista UTA Aradia.

## Seurajoukkueet
Iliev pelasi nuorena paikallisessa FK Belasican joukkueessa, josta hän 17-vuotiaana siirtyi Arsenalin akatemiaan. Arsenalin vuosinaan Iliev ei saanut tililleen otteluita edustusjoukkueessa. Hän edusti lainasopimuksilla slovakialaista ŠKF Serediä, puolalaista Jagielloniaa sekä englantilaista Shrewsburya. Ilievin sopimus Arsenalin kanssa purettiin tammikuussa 2022.

Helmikuussa 2022 Iliev siirtyi puolentoista vuoden sopimuksella Slovakian Fortuna ligassa pelaavan AS Trenčínin maalille. Lokakuussa 2022 hänen sopimuksensa Trenčínin kanssa purettiin.

Iliev allekirjoitti helmikuussa 2023 1+1-vuotisen sopimuksen HJK:n kanssa. Iliev pelasi kaudella 2023 yhteensä kahdeksan liigaottelua HJK:n maalilla. Hänen kautensa päättyi loukkaantumiseen heinäkuun lopun SJK-ottelussa. HJK ja Iliev pääsivät kuitenkin kauden päätteeksi juhlimaan Veikkausliigan mestaruutta. HJK ei käyttänyt Ilievin sopimuksessa ollutta optiota lisävuodesta.

Joulukuussa 2023 Iliev allekirjoitti kuuden kuukauden sopimuksen bosnialaisen FK Sarajevon kanssa. Kesällä 2024 Iliev siirtyi Romanian pääsarjaan UTA Aradin joukkueeseen.

## Maajoukkueet
Iliev on edustanut Pohjois-Makedoniaa nuorten maajoukkeissa. A-maajoukkeudebyyttinsä Pohjois-Makedonian maalilla Iliev teki kesällä 2022 Gibraltaria vastaan.

## Lähteet
Uriel Acosta

**Uriel Acosta** (syntyjään **Gabriel Da Costa**; noin 1585 Porto – 1640 Amsterdam) oli portugalinjuutalainen rationalistifilosofi ja uskontokriitikko.

## Elämä ja ura
Acostan kryptojuutalainen aatelisisä oli pakon edessä kääntynyt kristinuskoon, ja Uriel kasvatettiin roomalaiskatoliseen uskoon. Hän noudatti tiukasti kirkon riittejä, kunnes tutkimustensa myötä ja monien kivuliaiden epäilysten jälkeen hän hylkäsi nuoruutensa uskonnon ja kääntyi juutalaisuuteen. Amsterdamiin paettuaan hänet otettiin synagogaan, ja hänen nimensä muutettiin Gabrielista Urieliksi. Hänen omapäinen luonteensa ei kuitenkaan viihtynyt juutalaisten parissa. Hän joutui riitoihin synagogan viranomaisten kanssa, ja hänet erotettiin. Toisin kuin samaan yhteisöön kuulunut Baruch Spinoza, joka oli Acostan kuollessa noin 15-vuotias, Acosta ei ollut tarpeeksi vahva pärjätäkseen itsenäisesti. Surumielisen eristyneisyytensä uuvuttamana hän joutui pyrkimään takaisin juutalaisten yhteyteen. Peruttuaan harhaoppinsa hän pääsi takaisin viidentoista vuoden ekskommunikaation jälkeen, mutta pian hänet erotettiin toisen kerran. Seitsemän vuotta kestäneen eristyksen jälkeen hän haki jälleen pääsyä, ja kun hän oli joutunut kärsimään nöyryyttävän katumuksen, hänet otettiin jälleen takaisin Amsterdamin juutalaisyhteisöön. 

Hänen epätasainen omaelämäkertansa, *Exemplar Humanae Vitae* (”Esimerkki inhimillisestä elämästä”), julkaistiin Philipp van Limborchin laatiman kristinuskoa puolustaneen ”vastalauseen” kera vuonna 1687, ja se julkaistiin uudelleen vuonna 1847. Tässä lyhyessä teoksessa Acosta julistaa vastustavansa sekä kristinuskoa että juutalaisuutta, joskin hän puhuu katkerammin jälkimmäisestä uskonnosta. Ainoa auktoriteetti, jonka hän tunnustaa, on luonnollinen laki. Acosta ei ollut omaperäinen ajattelija, mutta hän edustaa rationaalisten deistien suoraa perintöä. Hänen tarinansa on aiheena Karl Gutzkowin näytelmässä *Uriel Acosta* (1847). Acosta teki itsemurhan vuonna 1640.

## Lähteet

## Aiheesta muualla

* Eräs 1600-luvun kumousmies, Iltalehti, 17.9.1925, nro 214, s. 4, Kansalliskirjaston digitaaliset aineistot
Torsten Hiiskero

**Torsten Sanfrid Hiiskero** (vuoteen 1937 **Hedman**, 1. heinäkuuta 1893 Kalajoki – 1962) oli suomalainen everstiluutnantti.

Helsingin teknillisessä oppilaitoksessa opiskellut Hiiskero suoritti sisällissodan aikana Vöyrin sotakoulun ja Päämajan reserviupseerikoulun kurssit. Hän osallistui Ylistaron valtaukseen sekä Oulun, Heinolan, Lusin ja Koillisrintaman taisteluihin. Hiiskero palveli armeijassa eri joukko-osastoissa vuoteen 1927, jonka jälkeen hän toimi autokauppiaana Vaasassa. Vuonna 1930 Hiiskero kuului Lapuan liikeen valtuuskuntaan ja johti Talonpoikaismarssilla Etelä-Pohjanmaan rykmenttiä. 

Vuonna 2931 Hiiskero palasi armeijaan ja palveli vuodesta 1934 lähtien 3. divisioonan yleisesikuntaupseerina. Hänet ylennettiin everstiluutnantiksi jatkosodan aikana tammikuussa 1941. Asekätkennän yhteydessä Hiiskero toimi everstiluutnantti Usko Haahden apualaisena muun muassa teknillisenä neuvonantajana ja laati suunnitelmia suojeluskuntapiirien taisteluvälinevahvuuksista. Huhtikuussa 1948 Hiiskero tuomittiin kahdeksi vuodeksi vankeuteen, josta hän joutui suorittamaan seitsemän kuukautta. 

Hiiskero harrasti kuvanveistoa. Hänen kuparitöitään on muun muassa Ateneumin kokoelmissa Yrjö ja Nanny Kauniston kokoelmassa.

## Lähteet
Anna Helle

**Anna Helle** (s. 1977) on suomalainen kirjallisuudentutkija ja filosofian tohtori. Hän on ollut vuodesta 2019 kotimaisen kirjallisuuden yliopistonlehtori Turun yliopistossa. Sitä ennen hän on toiminut Jyväskylän yliopistossa vuosina 2006–2018 erilaisissa tutkimus- ja opetustehtävissä. Hän työskenteli lukuvuoden 2018–2019 myös Tampereen yliopiston kirjallisuustieteiden koulutusohjelmassa ja on kotimaisen kirjallisuuden dosentti Helsingin yliopistossa ja kirjallisuuden dosentti (kotimainen nykykirjallisuus) Jyväskylän yliopistossa. Hän on kääntänyt ranskasta suomeksi ranskalaista nykyfilosofiaa, esimerkiksi Gilles Deleuzea, ja teoriahistoriaa (François Dosse, *Strukturalismin historia* I–II).

## Teokset
* *Jäljet sanoissa: jälkistrukturalistisen kirjallisuuskäsityksen tulo 1980-luvun Suomeen*, väitöskirja Jyväskylä: Jyväskylän yliopisto, 2009. ISBN 
* *Tunteita ja tuntemuksia suomalaisessa kirjallisuudessa*, Anna Helle & Anna  Hollsten, (toimittaja, kirjoittaja), Suomalaisen Kirjallisuuden Seura [2016 
* *Preeria, nummet: runoja angloamerikkalaisesta kirjallisuudesta*, Helsinki: Osuuskunta Poesia, 2017 
* *Todellisuus pahoinpiteli runon: yhteiskunnallisuus ja tunteet suomenkielisessä kokeellisessa nykyrunoudessa*, Turku: Eetos, 2019 

### Suomennokset
* François Dosse, *Strukturalismin historia. Osa 1, Ohjelman synty 1945–1966* (*Histoire du structuralisme*) Helsinki: Tutkijaliitto 2011  
* François Dosse, *Strukturalismin historia. osa 2, Joutsenlaulu 1967–* (*Histoire du structuralisme. 2, Chant du cygne, 1967 à nos jours*) Helsinki: Tutkijaliitto, 2018 
* Gilles Deleuze, *Haastatteluja: Gilles Deleuzen ja Felix Guattarin haastatteluja ja kirjoituksia*, suom. ja toim. Anna Helle ym. Helsinki: Tutkijaliitto 2005 
* Gilles Deleuze, *Kriittisiä ja kliinisiä esseitä* (*Critique et clinique*) suom. Anna Helle ym. Helsinki: Tutkijaliitto, 2007 

## Lähteet
Snackmasters Suomi

***Snackmasters Suomi*** on keväällä 2023 MTV3-kanavalla alkanut ruoanlaittoohjelma, jossa kaksi maan huipputasoista keittiömestaria mittelöivät toisiaan vastaan toisintamalla Suomalaiset klassikkoherkut. Ohjelmaa juontaa Joonas Nordman ja keittiömestareina siinä nähdään Kim Mikkola sekä Karoliina Jaakkola.

## Jaksot

## Lähteet
Alisa Pankki

**Alisa Pankki Oyj** (aiemmin **Fellow Pankki Oyj**) on suomalainen pankki, joka toimii digitaalisesti ilman konttoreita.

Yritys aloitti toimintansa huhtikuussa 2022, kun joukkorahoitus- ja vertaislainapalvelu Fellow Finance Oyj yhdistyi Evli Pankin talletuspankkitoimintaa jatkavan Evli Pankki Oyj:n kanssa. Uuden pankin nimeksi tuli aluksi *Fellow Pankki* ja huhtikuussa 2023 yhtiö muutti nimensä Alisa Pankiksi. Pankin osakkeet on listattu Nasdaq Helsingin päälistalle, osakkeiden kaupankäyntitunnus on ALISA.

Pankki tarjoaa pankki- ja rahoituspalvelut yksityishenkilöille ja yrityksille digitaalisesti ilman perinteistä konttoriverkostoa.

Marraskuussa 2022 pankin luottokanta oli yhteensä 159,4 miljoonaa euroa ja talletuskanta 252,7 miljoonaa euroa.

## Katso myös
* Luettelo Helsingin pörssissä noteeratuista yhtiöistä

## Lähteet

## Aiheesta muualla
* www.alisapankki.fi
Castagneto Po

**Castagneto Po** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1&nbsp;784 asukasta.

## Lähteet

## Aiheesta muualla
International Federation of Match Poker

**International Federation of Match Poker** (IFMP) on voittoa tavoittelematon järjestö, jonka tarkoituksena on "toimia Match Pokerin maailmanlaajuisena hallintoelimenä". IFMP on perustettu oikeushenkilönä Sveitsin siviililain 60–79 §:n mukaisesti, ja sen pääkonttori sijaitsee Lausannessa, Sveitsissä.

## Historia
IFMP perustettiin Lausannessa 29. huhtikuuta 2009. IFMP on rakenteeltaan kansainvälinen urheiluliitto, ja urheilun välitystuomioistuin on tunnustanut sen.

## Turnaukset
Osana ensimmäistä UK Mind Sports Festival -tapahtumaa IFMP järjesti marraskuussa 2011 ensimmäiset turnauksensa Lontoon County Hallissa: IFP Duplicate Poker Nations Cup (nykyisin Match Poker Nations Cup), IFMP:n jäsenliittojen välinen joukkuekilpailu, ja IFMP:n maailmanmestaruuskilpailu, jota kutsutaan myös nimellä "The Table" ja jossa yksittäiset pelaajat kilpailevat maailmanmestarin tittelistä. IFMP on ainoa järjestö, joka järjestää kansainvälisiä turnauksia, joissa käytetään Duplicate Pokeria, sen omaa versiota, joka tunnetaan nimellä Match Poker, ja IFMP järjesti vuoden 2011 IFMP Nations Cupin avajaiset Lontoon silmän kapseleissa.

## Jäsenyys
IFMP:n jäsenistö koostuu kansallisista pokeriyhdistyksistä ja -liitoista eri puolilta maailmaa. IFMP:llä on tällä hetkellä 60 kansallista jäsenliittoa, mukaan lukien alkuperäiset seitsemän jäsenmaata.

## Lähteet
Castagneto

**Castagneto** voi tarkoittaa ainakin seuraavia:

* Castagneto Carducci, kunta Italiassa Toscanan alueella olevassa Livornon maakunnassa. 
* Castagneto Po, kunta Italiassa Piemonten alueella sijaitsevassa Torinon metropolikaupungissa
Juan Lescano

**Juan Lescano** (s. 29. lokakuuta 1992) on argentiinalainen jalkapalloilija joka edustaa Veikkausliigassa pelaavaa Hakaa.

## Lähteet
Ennalta tietämisestä

**Ennalta tietämisestä** (;  tai *Prognostica*) on Hippokrateen nimiin laitettujen teosten kokoelmaan *[[Corpus Hippocraticum]]iin* kuuluva lääketieteellinen teos, joka käsittelee lääkärin toimeen kuuluvaa ennusteiden tekemistä.

## Historia

Teoksen *Ennalta tietämisestä* kirjoittajaa ei tunneta varmuudella, mutta usein sen katsotaan olevan hippokraattisen korpuksen vanhimpia teoksia, ja se ajoitetaan 400-luvun eaa. lopulle. Näin se saattaisi olla Hippokrateen aitoja teoksia. Sisältönsä puolesta teos on selvästi kirjoitettu lääkäreille.

*Ennalta tietämisestä* on ollut merkittävimpiä hippokraattisen korpuksen kirjoituksista, ja sitä luettiin, käytettiin ja kommentointiin antiikin aikana paljon. Galenos kirjoitti siitä kommentaarin, ja siitä tehtiin varhaisia käännöksiä latinaksi ja arabiaksi. Teosta käytettiin lääketieteeen oppi- ja käsikirjana aina 1600-luvulle saakka.

## Sisältö

Teos käsittelee nimensä mukaisesti sitä, että lääkärin on hyvä tietää mahdollisuuksien mukaan ennalta, kuinka potilaan sairaus etenee ja jääkö hän henkiin vai tuleeko hän kuolemaan. Tämä toisaalta lisää potilaan luottamusta lääkäriin ja suojaa lääkäriä syytöksiltä, ja toisaalta auttaa lääkäriä parhaan mahdollisen hoidon tarjoamisessa. Sairauden tulevaa kehitystä voidaan arvioida erilaisista merkeistä, jotka voidaan saada selville potilasta tarkkailemalla, tutkimalla ja haastattelemalla. Tätä arviointia varten teos esittää erilaisia suotuisia ja epäsuotuisia merkkejä.

Teoksen tunnettuihin osiin kuuluu muun muassa kuvaus niin kutsutuista ”Hippokrateen kasvoista”, jotka ennustavat potilaan kuolemaa:

## Lähteet

## Kirjallisuutta
### Suomennos

* Hippokrates: *Ennalta tietämisestä*. Teoksessa 

### Muita käännöksiä ja tekstilaitoksia

* Hippocrates: *Prognostic*. Teoksessa 
* 

## Aiheesta muualla

* Hippocrates: *[http://www.perseus.tufts.edu/hopper/text?doc=Perseus%3Atext%3A1999.01.0250%3Atext%3DProg.%3Asection%3D1 Προγνωστικόν]*. Perseus. 
* Hippocrates: *[http://www.perseus.tufts.edu/hopper/text?doc=Perseus%3Atext%3A1999.01.0248%3Atext%3DProg.%3Asection%3D1 Prognosticon (The Book of Prognostics)]*. Perseus.
Mowinckelin III hallitus

**Mowinckelin III hallitus** oli Norjan hallitus 3. maaliskuuta 1933 – 20. maaliskuuta 1935. Se oli Venstren muodostama vähemmistöhallitus.
## Ministerit
**Pääministeri**
* Johan Ludwig Mowinckel
**Ulkoministeri**
* Johan Ludwig Mowinckel
**Kirkko- ja opetusministeri**
* Knut Liestøl
**Oikeusministeri**
* Arne Toralf Sunde
**Puolustusministeri**
* Jens Isak Kobro
**Valtiovarainministeri**
* Per Berg Lund 3.3.1933–3.11.1934
* Gunnar Jahn 3.11.1934–20.3.1935
**Kauppaministeri**
* Lars O. Meling 
**Työministeri**
* Ole Monsen Mjelde
**Maatalousministeri**
* Håkon Five
**Sosiaaliministeri**
* Ole N. Strømme 3.3.1933–28.10.1933
* Trygve Utheim 28.10.1933–20.3.1935
## Lähteet
Knut Liestøl

**Knut Liestøl** (13. marraskuuta 1881 Åseral – 26. kesäkuuta 1952 Bærum) oli norjalainen folkloristiikan professori. Hän toimi Norjan kirkko- ja opetusministerinä vuosina 1933–1935.
## Lähteet

## Aiheesta muualla
Tagnon

**Tagnon** on kunta Pohjois-Ranskassa Ardennesin departementissa Grand Estin alueella. Se sijaitsee noin 11 kilometriä Rethelin kaupungista lounaaseen.

Kunnan keskustassa on keskiaikainen Saint-Pierren ja Saint-Paulin kirkko. Kirkon vanhin osa on 1200-luvulta peräisin oleva apsis. Pohjamuodoltaan kirkko on latinalainen risti, ja tyyliltään se on sekoitus eri aikakausilta. 1500- ja 1600-luvulla käytyjen sotien aikana kirkko on toiminut linnoituksena.

## Lähteet

## Aiheesta muualla
Machault (Ardennes)

**Machault** on kunta Pohjois-Ranskassa Ardennesin departementissa Grand Estin alueella. Se sijaitsee noin 17 kilometriä Vouziers’n kaupungista länteen.

Kunnan keskustassa on keskiaikainen Saint-Pierren ja Saint-Paulin kirkko. Kirkon romaaninen laiva on peräisin 1100-luvulta. Goottilaista tyyliä edustavat 1200-luvun poikkilaiva on ja 1400-luvun kuori.

## Tunnettuja kuntalaisia
*Guillaume de Machaut (1300-1377), runoilija ja säveltäjä

## Lähteet

## Aiheesta muualla
Machault

**Machault** voi tarkoittaa seuraavia:

## Maantiede
* Machault, kunta Ardennesin departementissa Ranskassa
* Machault, kunta Seine-et-Marnen departementissa Ranskassa
Kragerø Blad Vestmar

**Kragerø Blad Vestmar** (lyh. **KV**) on norjalainen vuonna 1998 perustettu paikallislehti, jonka kotikunta on Kragerø. Se ilmestyy kahdesti viikossa ja kuuluu Amedia-konserniin. Lehden edeltäjät olivat vuonna 1844 perustettu *Kragerø Blad* ja 1867 perustettu *Vestmar*, jotka yhdistettiin.
## Lähteet

## Aiheesta muualla
* Lehden verkkosivut
Seututie 408

**Seututie 408** on Lappeenrannasta Taipalsaaren kautta Savitaipaleelle johtava seututie. Tie alkaa Lappeenrannan keskustasta Oksasenkadulta ja päättyy Savitaipaleella seututielle 409.
Seututie 409

**Seututie 409** on Savitaipaleelta Suomenniemen Kauriansalmelle johtava seututie. Tie alkaa valtatieltä 13 Savitaipaleelta, kulkee Suomenniemen taajaman ja muiden kylien läpi takaisin valtatielle 13. Tien päällyste on alku- ja loppupäissä asfaltti, mutta keskivaiheilla sora.
Dallas (täsmennyssivu)

**Dallas** tarkoittaa useimmiten Dallasin kaupunkia Yhdysvaltojen Texasin osavaltiossa. **Dallas** voi tämän lisäksi tarkoittaa seuraavia:

## Paikannimenä

### Yhdysvalloissa
* Dallas, kaupunki Georgiassa
* Dallas, kaupunki Oregonissa
* Dallas, kunta Etelä-Dakotassa
* Dallas, kunta Pennsylvaniassa
* Dallas, kunta Pohjois-Carolinassa
* Dallas, kunta Wisconsinissa
* Dallas, kylä Wisconsinissa
* Dallas, kunnallishallinnoton alue Arkansas’ssa
* Dallas, kunnallishallinnoton alue Länsi-Virginiassa
* Dallas Plantation, kunta Mainessa
* Dallas Township, kunta Michiganissa
* Dallas Township, kunta Pennsylvaniassa
* Melcher-Dallas, kaupunki Iowassa
* Dallasin piirikunta, useita piirikuntia

### Australiassa
* Dallas, Melbournen lähiö

### Kanadassa
* Dallas, Kamloopsin naapurusto Brittiläisessä Kolumbiassa
* Dallas/Red Rose, kunnallishallinnoton alue Manitobassa

### Skotlannissa
* Dallas, kylä Skotlannissa

## Henkilöitä
### Dallas sukunimenä
* George M. Dallas (1792–1864), yhdysvaltalainen demokraattipoliitikko, varapresidentti 1845–1849
* Josh Dallas (s. 1978), yhdysvaltalainen näyttelijä
* Matt Dallas (s. 1982), yhdysvaltalainen näyttelijä

### Dallas etunimenä
* Dallas Austin (s. 1970), yhdysvaltalainen musiikkituottaja, kitaristi ja kosketinsoittaja
* Dallas Drake (s. 1969), kanadalainen jääkiekkoilija
* Dallas Eakins (s. 1967), yhdysvaltalainen jääkiekkoilija ja valmentaja
* Dallas Green (s. 1980), kanadalainen laulaja, lauluntekijä, kitaristi ja pianisti
* Dallas Keuchel (s. 1988), yhdysvaltalainen baseballpelaaja
* Dallas Long (1940–2024), yhdysvaltalainen kuulantyöntäjä ja olympiavoittaja
* Dallas Roberts (s. 1970), yhdysvaltalainen näyttelijä
* Dallas Toler-Wade (s. 1974), yhdysvaltalainen laulaja ja kitaristi
* Dallas Wayne (s. 1956), yhdysvaltalainen muusikko

## Televisiosarjoja
* *[[Dallas (televisiosarja)|Dallas]]*, vuosina 1978–1991 esitetty televisiosarja
* *[[Dallas (vuoden 2012 televisiosarja)|Dallas]]*, vuosina 2012–2014 esitetty televisiosarja

## Muita merkityksiä

* USS Dallas (SSN-700), Yhdysvaltain laivaston ydinsukellusvene

## Katso myös
* Dallas Semiconductor, yhdysvaltalainen 1984–2001 toiminut elektroniikka-alan yritys
* dallaspulla, vaniljarahkatäytteinen pulla.
Jasmin Andreasen

**Jasmin Andreasen** (s. 7. huhtikuuta 2002 Rauma) on suomalainen pesäpalloilija. Andreasen edustaa Superpesiksessä pelaavaa Rauman Feraa. Fera on myös hänen kasvattajaseuransa. Kauden 2022 Andreasen pelasi Manse PP:ssä ja saavutti tuolla kaudella SM-hopean. Hän pelaa ulkokentällä kolmospolttajana tai lukkarina. Andreasen on pelannut 87 Superpesiksen runkosarjan ottelua. Näissä otteluissa hän on lyönyt kaksi kunnaria ja kymmenen tavallista juoksua, tuonut 56 juoksua ja kerännyt 271 kärkilyöntipistettä. Andreasen on pelannut 21 Superpesiksen ylempien pudotuspelien ottelua. Näissä otteluissa hän on lyönyt yhden tavallisen juoksun, tuonut kuusi juoksua ja kerännyt 36 kärkilyöntipistettä. Tilastot päivitetty ennen kauden 2023 alkua.

## Lähteet
Raiskauskulttuuri

**Raiskauskulttuuri** on 1970-luvulla käyttöön otettu nimitys, jolla kuvataan laajalle levinnyttä sosiaalista ilmapiiriä, jossa seksuaalinen väkivalta normalisoidaan ja oikeutetaan. Termi luotiin havainnollistamaan tapoja, joilla seksuaalisen väkivallan uhrit syyllistetään ja seksuaalista väkivaltaa normalisoidaan. Termillä kuvataan myös kulttuuria, jossa jotkut hyötyvät rahallisesti tai muutoin seksuaalisen väkivallan ja hyväksikäytön normalisoinnista. Raiskauskulttuurin katsotaan vallitsevan sellaisessa yhteisössä tai ympäristössä, jossa yhteisölliset uskomukset ja asenteet normalisoivat seksuaalisen väkivallan, kannustavat ihmisiä yhdistämään seksin väkivaltaan ja väheksyvät seksuaalisen väkivallan vakavuutta.

Tietoisuutta seksismistä ja naisiin kohdistuvasta väkivallasta muovanneessa elokuvassa *[[Rape Culture]]* (1975) määritettiin ensimmäisen kerran raiskauskulttuurin käsite. Emilie Buchwald määritteli raiskauskulttuurin käsitettä ja kuvaili sen sisältöä edelleen kirjassaan *Transforming a Rape Culture*. Teoksessa hän piti raiskauskulttuuria kompleksisena uskomusten joukkona, joka rohkaisee miehiä seksuaaliseen aggressioon ja tukee naisiin kohdistuvaa väkivaltaa.

UN Womenin Suomen-haaran toiminnanjohtaja Jaana Hirsikangas kuvaili maailmanlaajuisen raiskauskulttuurin vahingoittavan yhteiskuntaa kaventamalla tyttöjen ja naisten liikkumis-, kouluttautumis- ja elannonhankkimismahdollisuuksia sekä vahingoittamalla fyysistä ja psyykkistä terveydentilaa.

Raiskauskulttuurin käsitettä on kritisoitu miesten syyllistämisestä ja syyllisyyden siirtämisestä pois raiskaajien itsensä harteilta. Lisäksi on esitetty raiskauskulttuurin eliminointipyrkimysten johtaneen sensuuriin.

## Lähteet
Toni Ahlqvist

**Toni Ahlqvist** (s. 1973) on suomalainen maantieteilijä ja tulevaisuudentutkija, joka on toiminut Turun yliopiston Tulevaisuuden tutkimuskeskuksen tutkimusjohtajana ja professorina vuodesta 2018 lähtien. Hän väitteli filosofian tohtoriksi maantieteestä Turun yliopistossa vuonna 2008. Hän on työskennellyt aiemmin VTT:n tutkijana ja Oulun yliopiston aluepolitiikan ja -kehityksen professorina.

## Julkaisut

* Mika Mannermaa ja Toni Ahlqvist: *Varsinainen tietoyhteiskunta: varsinaissuomalaisen kommunikaatioklusterin pk-yritysten kilpailukyky, kehitysnäkymät ja työllistävyys tulevaisuudessa*. Työministeriö 1998.
* Mika Mannermaa ja Toni Ahlqvist: *Liikenteen tulevaisuusbarometri 2020*. Tielaitos 2000. Saatavilla internetissä
* Toni Ahlqvist: *Alueellisen muutoksen teknologiat: Informaatiotalouden rakentuminen Varsinais-Suomessa vuosina 1985–2001* (väitöskirja). Turun yliopisto 2008. Saatavilla internetissä

## Lähteet

## Aiheesta muualla

* Google Scholar
Allen Whipple

**Allen Oldfather Whipple** (2. syyskuuta 1881 Urmia, Persia – 6. huhtikuuta 1963 New Jersey) oli yhdysvaltalainen kirurgi.

Whipple opiskeli aluksi Princetonin yliopistossa ja valmistui vuonna 1908 Columbian yliopiston College of Physicians and Surgeonsista New Yorkissa. Vuonna 1921 hänestä tuli New Yorkin presbyteerisairaalan kirurgian professori ja myöhemmin pääkirurgi. Vuonna 1934 Whipple sai nimityksen New York Surgical Societyn, vuonna 1936 Society of Clinical Surgeryn ja vuonna 1940 American Surgical Associationin puheenjohtajaksi.

Whipple tunnetaan parhaiten Whipplen proseduurista eli pankreatikoduodenektomiasta, jota käytetään leikkauksena haimasyövän hoidossa. Whipple itse suoritti urallaan 37 Whipplen leikkausta. Hänen mukaansa on nimetty myös Whipplen triadi, jonka täyttyminen voi viitata haiman insulinooman merkkinä ilmenevään hypoglykemiaan. Whipple oli Virginia Apgarin kirurgian residenssin valvoja ja suositteli tälle uran edistämistä kirurgian sijaan anestesiologiassa.

## Lähteet
Håkan Nystrand

**Matts Jan-Håkan Nystrand**  (s. 9. huhtikuuta 1955 Purmo) on suomalainen metsätalousinsinööri ja järjestöjohtaja, joka on saanut metsäneuvoksen arvonimen.

Nystrand valmistui metsäteknikoksi 1978 ja metsätalousinsinööriksi 1988 Tammisaaren metsäopistosta. Hän oli Centralskogsnämnden Skogskulturin metsänparannustyönjohtaja 1978–1981, Vaasan piirimetsälautakunnan ja Purmon metsänhoitoyhdistyksen metsätaloussuunnittelija ja metsätyönjohtaja 1981–1982, Vaasan piirimetsälautakunnan ja sittemmin Pohjanmaan metsälautakunnan metsätaloussuunnittelija 1983–1988 ja metsätalousesimies 1989–1996, Rannikon metsäkeskuksen Pohjanmaan alueen aluepäällikkö ja johtokunnan jäsen 1996–1999 sekä Meto – Metsäalan asiantuntijat, puheenjohtaja 2000–2019 Pentti Näreahon jälkeen. Pedersören kunnanvaltuuston varapuheenjohtaja Nystrand oli 1993–1999. Hänellä oli myös lukuisia muita kotimaisia ja kansainvälisiä luottamus- ja asiantuntijatehtäviä työuransa aikana. Metsäneuvoksen arvonimen hän sai 2012.

## Lähteet
Nystrand

**Nystrand** on ruotsinkielinen sukunimi, joka on muun muassa seuraavilla henkilöillä:

* Håkan Nystrand (s. 1955), suomalainen metsätalousinsinööri ja järjestöjohtaja, metsäneuvos
* Leena Helka-Nystrand (o.s. *Helka*, 1924–2015), suomalainen kirjailija
* Stefan Nystrand (s. 1981), ruotsalainen uimari, MM-mitalisti ja maailmanennätysmies.
Borgartingin laamanninoikeus

**Borgartingin laamanninoikeus** on yksi Norjan kuudesta laamanninoikeudesta. Sen tuomiopiirialue koostuu entisestä Buskerudin läänistä sekä Askerin, Bærumin ja Oslon kunnista. Borgartingin laamanninoikeus perustettiin vuonna 1995 erottamalla se Eidsivatingin laamanninoikeudesta. 
## Käräjäoikeudet
Borgartingin laamanninoikeus toimii valitustuomioistuimena Buskerudin, Oslon sekä Ringeriken, Askerin ja Bærumin käräjäoikeuksille.

## Lähteet

## Aiheesta muualla
* Borgartingin laamanninoikeuden verkkosivut
Næringslivets Hovedorganisasjon

**Næringslivets Hovedorganisasjon** (lyh. **NHO**) on norjalainen elinkeinoelämän keskusjärjestö. Se perustettiin vuonna 1989, kun Norsk Arbeidsgiverforening, Norges Industriforbund ja Norges Håndverkerforbund yhdistyivät. Järjestön toimitusjohtaja on vuodesta 2018 ollut Ole Erik Almlid. Næringslivets Hovedorganisasjonissa on 16 jäsenliittoa, joihin kuuluu yhteensä noin 30 000 yritystä.

## Jäsenliitot
Næringslivets Hovedorganisasjoniin kuuluvat seuraavat jäsenliitot: Abelia, Byggnæringens Landsforening, Finans Norge, Fornybar Norge, Mediebedriftenes Landsforening, Nelfo, NHO Geneo, NHO Logistikk og Transport, NHO Luftfart, NHO Mat og Drikke, NHO Reiseliv, NHO Sjøfart, NHO Transport, Norges Bilbransjeforbund, Norsk Industri, Offshore Norge ja Sjømat Norge.

## Toimitusjohtajat

* 1989–1990: Egil Myklebust
* 1991–1999: Karl glad
* 2000–2009: Finn Bergesen
* 2009–2012: John G. Bernander
* 2012–2018: Kristin Skogen Lund
* 2018–: Ole Erik Almlid

## Lähteet

## Aiheesta muualla
* Järjestön verkkosivut
1. hikō sentai

**1. hikō sentai** () oli keisarillisen Japanin armeijan ilmavoimien hävittäjäyhtymä (rykmentti), joka perustettiin armeijan ensimmäisenä ilmavoimien yhtymänä lokakuussa 1915 Tokorozawassa nimellä kōku daitai (ilmailupataljoona). Siinä oli perustettaessa lentokonelaivue (chutai), ilmalaivalaivue ja varikko. Yksikkö nimettiin joulukuussa 1917 1. kōku daitaiksi, jolloin siinä oli kaksi lentokonelaivuetta ja ilmalaivalaivue. Ilmalaivat siirrettiin yksiköstä joulukuussa 1919. Yksiköstä muodostettiin toukokuussa 1920 armeijan ensimmäinen hävittäjäyhtymä. Elokuussa 1922 yksikkö nimettiin 1. hikō daitaiksi ja lokakuussa 1926 1. hikō rentaiksi (lentorykmentti), jonka 1. daitaissa oli kaksi tiedustelulaivuetta ja 2. daitaissa kaksi hävittäjälaivuetta. Seuraavana vuonna se järjestettiin jälleen uudelleen niin, että siihen kuului kaksi hävittäjädaitaita (yhteensä neljä laivuetta (chutai)).

Kesäkuussa 1932 kaksi laivueista lähetettiin Mantsuriaan, missä ne liitettiin muodostettavaan 11. hikō daitaihin. Vuonna 1933 alkuperäinen yksikkö supistettiin kolmilaivueiseksi, mutta palautettiin 1935 nelilaivueiseksi. Heinäkuussa 1938 yksikkö muutettiin kaksilaivueiseksi hikō sentaiksi. Tällöin kaksi ylimääräistä laivuetta muodosti 59. hikō sentain. Yksikön kolmanneksi laivueeksi siirrettiin 11. hikō sentain 4. laivue. Yhtymä jaettiin huhtikuussa 1944 hikōtaiksi (lennosto) ja seibitaiksi (tukikohta).

## Kalusto
Yhtymän kalustona olivat:
*Armeijan tyypin 91 hävittäjä  syksy 1931 – 1939
*Nakajima Ki-27   1939 – toukokuu 1942
*Nakajima Ki-43-I heinäkuu 1942 – elokuu 1943
*Nakajima Ki-43-II syyskuu 1943 – huhtikuu 1944
*Nakajima Ki-84 Hayate huhtikuu 1944 – sodan loppuun

## Komentajat
Yhtymän komentajina olivat:
*everstiluutnantti Toshio Kato heinäkuu 1938 – heinäkuu 1939
*majuri Fumio Harada heinäkuu 1939 (kuollut  Nomonhan 29. heinäkuuta 1939)
*majuri Naoshi Yoshida elokuu 1939 – syyskuu 1940
*majuri Kinshiro Takeda syyskuu 1940 – maaliskuu 1943
*everstiluutnantti Mitsugu Sawada maaliskuu 1943 (kuollut Lae 5. maaliskuuta 1943)
*majuri Shunsuke Matsumura maaliskuu 1943 - lokakuu 1944 (kuollut Negros 28. lokakuuta 1944)
*kapteeni Shigeharu Hashimoto marraskuu - joulukuu 1944 (kuollut Clark 23. joulukuuta 1944)
*kapteeni Hironojo Shishimoto joulukuu 1944 – sodan loppuun

## Lähteet
*

### Viitteet
59. hikō sentai

**59. hikō sentai** oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1938 Kagamigaharassa. Siinä oli perustettaessa kaksi 1. hikō rentaista siirrettyä laivuetta (chutai).

Kesäkuussa 1941 sentai siirrettiin Kiinasta Akenon lentokouluun, missä se luovutti aiemmin käytössä olleen Nakajima Ki-27 kaluston ja sai tilalle noin 30 Nakajima Ki-43-I Hayabusaa. Se oli ensimmäinen armeijan ilmavoimien sentai, joka vastaanotti Hayabusat. Elokuussa sentai palasi Kiinaan Hankoun alueelle jatkamaan koulutusta uudella kalustolla. Lentokoneet palautettiin kuitenkin Tachikawan tehtaalle niissä olleiden vikojen korjaamiseksi. Sentain kalusto palautettiin korjattuina lokakuussa.

Syyskuussa 1942 yhtymä laajennettiin kolmilaivueiseksi ja jaettiin huhtikuussa 1944 hikōtaiksi (lentävä osa) ja seibitaiksi (tukeva osa).

## Kalusto
Yhtymän kalustona olivat:
*Nakajima Ki-27 heinäkuu 1938 – kesäkuu 1941
*Nakajima Ki-43-I kesäkuu 1941 – helmikuu 1943
*Nakajima Ki-43-II helmikuu 1943 – toukokuu 1944
*Kawasaki Ki-61 huhtikuu 1944 – kesäkuu 1945
*Kawasaki Ki-100 toukokuu 1945 – sodan loppuun

## Komentajat
Yhtymän komentajina olivat:
*everstiluutnantti Issaku Imagawa heinäkuu 1938 – joulukuu 1939
*majuri Naoto Doi joulukuu 1939 – syyskuu 1941
*majuri Reinosuke Tanimura syyskuu – joulukuu 1941 (kuollut)
*majuri Tsuguroku Nakao joulukuu 1941 – helmikuu 1943 (kuollut)
*majuri Takeo Fukuda helmikuu – lokakuu 1943 (kuollut)
*majuri Takeo Sato marraskuu 1943 – huhtikuu 1944
*majuri Tatsuzo Honda huhtikuu – marraskuu 1944
*kapteeni Toshio Kimura marraskuu 1944 – heinäkuu 1945
*majuri Susumu Nishi heinäkuu 1945 – sodan loppuun

## Lähteet
*
*  

### Viitteet
Suku Park

**Suck-Woo ”Suku” Park** (s. 29. maaliskuuta 1947 Soul, Etelä-Korea) on eteläkorealainen Suomeen asettunut keramiikkataiteilija, joka on suunnitellut Pentikille keramiikkaesineitä.

Park lähti vaimonsa kanssa Etelä-Koreasta Eurooppaan 1970-luvun puolivälissä. Hän teki jatko-opintoja Tukholman Konstfackissa ja asettui 1980-luvun keskivaiheilla Suomen Posiolle, jossa alkoi työskennellä Pentikille sekä uniikki- että sarjavalmistustuotteita. Hän toi mukanaan muitakin korealaisia, joista muodostui paikkakunnalle pieni vaihtuva yhdyskunta. Vuoden 1987 paikkeilla Park muutti Espooseen ja sitten Fiskarsiin, jonne hän perusti oman yrityksen. Vuonna 2000 hän sai professuurin korealaisesta yliopistosta, mutta eläkepäiviksi hän palasi Posiolle Anu Pentikin houkuttelemana.

Suku Park on jäsenenä Onomassa, Fiskarsin käsityöläisten, muotoilijoiden ja taiteilijoiden osuuskunnassa.

Park on pitänyt yksityisnäyttelyitä eri puolilla maailmaa, ja hänen töitään on parissakymmenessä museossa Euroopassa, Aasiassa ja Pohjois-Amerikassa.

## Lähteet
Thomas Ristoja

**Thomas Ristoja** (19. syyskuuta 1949 Tukholma, Ruotsi – 29. maaliskuuta 2023 Helsinki) oli suomalainen tietokirjailija ja shakkimestari. Hän saavutti kansallisen mestarin arvon vuonna 1972 Hän voitti kaksi kertaa pikapelin Suomen mestaruuden ja oli myös pikapelissä moninkertainen joukkueiden Suomen mestari, ja SM-kisojen kakkonen vuonna 1976 heti Pertti Poutiaisen jälkeen sekä FIDE-mestari. Hän edusti shakkikerho Gambiittia (jonka aiempi nimi oli Garde). Thomas Ristojan puoliso oli naisten Suomen mestaruuden kolme kertaa voittanut Aulikki Ristoja ja hänen poikansa Jan Ristoja on Fide-mestari ja Samu Ristoja kansallinen mestari.

Ristoja on haudattu Hietaniemen hautausmaalle.

## Julkaisut
*Shakin tulenkantajat – Suomen Shakki 90 vuotta, 2015, yhdessä Kari Tikkasen kanssa
*Shakki 1–3, 1981–1989, yhdessä vaimonsa Aulikki Ristojan kanssa
*Osmo Kaila 100 vuotta 2016

## Lähteet
Nutturakyyhky

**Nutturakyyhky** (*Lopholaimus antarcticus*) on kyyhkyihin kuuluva lintulaji. Lajia tavataan Australiassa.

## Koko ja ulkonäkö
Nutturakyyhky voi kasvaa 40–61 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan lintu on tukevahko, leveäsiipinen ja pitkäpyrstöinen. Lajin pää, kaula ja rinta ovat harmaat ja kaulan höyhenet ovat pitkät. Nutturakyyhkyn tärkeä tuntomerkki on sen otsan harmaa ja niskan punaruskea töyhtö. Selkä ja siivet ovat muuta ruumista tummemman harmaat. Lajin mustassa pyrstössä on harmaa juova.

## Levinneisyys ja elintavat
Nutturakyyhkyä tavataan Australian itäosissa Queenslandistä Victoriaan. Lajin elinympäristöä ovat erityisesti rannikon sademetsät, mutta myös kuivemmat metsät ja metsien reunamaat. Nutturakyyhky on parvissa liikkuva lintu, ja parven koko vaihteleee muutamasta linnusta jopa 200:n yksilöön. Linnun ravintoa ovat hedelmät. Pesimäkausi on heinäkuulta tammikuulle ja harva risupesä rakennetaan korkeaan puuhun. Naaras munii yhden munan.

## Lähteet
Rotelli

**Rotelli** (< *rotel* < ) tarkoittaa pyörillä liikkuvaa hotellia, joka on rakennettu linja-autoon tai rekan nupin vedettäväksi. Rotellit olivat saksalaisten matkailijoiden suosiossa 1960–1970-luvulla. Rotellimatkailua järjestää edelleen ainakin saksalaisyritys Rotel Tours.

## Lähteet
Rotel

**Rotel** tarkoittaa muun muassa seuraavia:

* rotelli, pyörillä liikkuva linja-automainen hotelli
* Rotel, japanilainen elektroniikkayritys
* Rotelsee, järvi Sveitsissä
* Rotel Tours, rotellimatkoja tekevä saksalainen yritys
Kalle Silfverberg

**Kalle Silfverberg** (s. 5. heinäkuuta 1979 Vantaa) on suomalainen toimittaja. Hän oli *[[Helsingin Sanomat|Helsingin Sanomien]]* kehityspäällikkö heinäkuuhun 2023 saakka. Hän siirtyi *[[Hufvudstadsbladet]]in* päätoimittajaksi vuoden 2023 kesällä. 

Silfverberg on koulutukseltaan valtiotieteiden maisteri. Hän on ollut aiemmin Svenska Ylessä politiikantoimittaja ja vuodesta 2011 *Helsingin Sanomissa* eri tehtävissä.

## Lähteet
11. hikō sentai

**11. hikō sentai** () oli keisarillisen Japanin armeijan ilmavoimien hävittäjäyhtymä (rykmentti), joka perustettiin kesäkuussa 1932 nimellä 11. hikō daitai. Siinä oli perustettaessa neljä hävittäjälaivuetta (chutai). Se nimettiin joulukuussa 1935 11. hikō rentaiksi ja elokuussa 1938 viimein 11. hikō sentaiksi.

Laivueen 4. laivue (chutai) siirrettiin 1. syyskuuta 1939 1. hikō sentain 3. laivueeksi. Sentai jaettiin toukokuussa 1944 hikōtaiksi (lentävä osa) ja seibitaiksi (tukeva osa).

## Kalusto
Yhtymän kalustona olivat:
*Armeijan tyypin 92 hävittäjä joulukuu 1937 – kesäkuu 1942
*Nakajima Ki-27 joulukuu 1937 – kesäkuu 1942
*Nakajima Ki-43-I elokuu 1942 – kesäkuu 1943
*Nakajima Ki-43-II heinäkuu 1943 – helmikuu 1944
*Nakajima Ki-84 Hayate maaliskuu 1944 – sodan loppuun

## Komentajat
Yhtymän komentajina olivat:
*eversti Kenjiro Nagasawa kesäkuu 1932 – maaliskuu 1934
*eversti Takara Fujita maaliskuu 1934 – maaliskuu 1936
*eversti Koreyoshi Kato maaliskuu 1936 – maaliskuu 1938
*eversti Yujiro Noguchi maaliskuu 1938 – syyskuu 1939
*majuri Tadashi Okabe syyskuu 1939 – maaliskuu 1942 (kuollut)
*majuri Katsuji Sugiura maaliskuu 1942 – helmikuu 1943 (kuollut)
*majuri Seijiro Morishita helmikuu 1943 – elokuu 1944
*majuri Yoshihiro Kanaya elokuu – lokakuu 1944 (kuollut)
*majuri Yuji Mizoguchi lokakuu 1944 – sodan loppuun

## Lähteet
*

### Viitteet

## Aiheesta muualla
Olipa päivä

**Olipa päivä** oli Yle TV1 -kanavan viihdetoimituksen ajankohtaisohjelma, jota lähetettiin syksystä 1972 kevääseen 1973 kolmena iltana viikossa: keskiviikkoisin, torstaisin ja lauantaisin. Sen tekijöitä olivat muun muassa Riitta Degerholm, Anja-Maija Leppänen, Raimo Lintuniemi, Vesa Nuotio, Erkki Pohjanheimo, Mirja Pyykkö, Seppo Seppälä, Aarno Walli ja Erkki Vihtonen. Ohjelmassa oli muun muassa musiikkivieraita.

Ohjelmasarjaan kuului teemalähetyksiä, kuten joulukuussa 1972 lähetetty musiikin teemailta, jossa käsiteltiin muun muassa pop- ja jazzmusiikin koulutusta, peruskoulun musiikinopetusta ja kauppojen taustamusiikkipalveluja. Ohjelmasarjan viimeisen kuukauden ajan toukokuussa 1973 käsiteltiin kehitysaluekysymyksiä.

## Lähteet

## Aiheesta muualla
*Leena Uotila ja Olavi Ahonen ''Olipa päivä'' -ohjelman sketseissä, Yle Elävä arkisto
Anatol Vah’njanyn

**Anatol (Natal) Klymentovytš Vah’njanyn** (; 19. syyskuuta 1841 Synjava, Peremyšlin piirikunta, Galitsia (nyk. Sieniawa, Puola) – 11. helmikuuta tai 8. maaliskuuta 1908 Lviv) oli ukrainalainen säveltäjä, orkesterinjohtaja, kirjailija ja yhteiskunnallinen aktivisti.

Vah’njanyn opiskeli Lvivin kreikkalais-katolisessa pappisseminaarissa, valmistui Wienin yliopistosta 1868 ja opetti sen jälkeen vuodesta 1870 Lvivin akateemisessa kimnaasissa. Hän oli aktiivinen sekä yhteiskunnallisesti että kulttuurin parissa ja perusti yksin tai muiden kanssa useita yhdistyksiä, kuten Wienin Sitšin opiskelijayhdistyksen (1867) ja lviviläiset musiikkiseurat Torban (1869) ja Bojan (1891) sekä Lysenkon musiikkiopiston (1903), jonka johtaja hän oli 1903–1906. Hän oli Galitsian Prosvita-seuran ensimmäinen johtaja (1868–1870). Hänet valittiin Galitsian paikallisvaltuustoon, ja hän oli Itävallan parlamentin jäsen vuosina 1894–1900. Hän sävelsi Länsi-Ukrainan ensimmäisen oopperan *[[Kupalo]]*, johon hän kirjoitti myös libreton (1870–1892). Hän sävelsi myös muiden teksteihin ja teki kuorosovituksia ukrainalaisista kansanlauluista. Hän käänsi Nikolai Gogolin ja Ivan Turgenevin teoksia ja kirjoitti neljä romaania, kertomuksia, runoja ja lehtiartikkeleita. Hänen muistelmansa ilmestyivät Lvivissä 1908 ja I. Hrynevetskyin kirjoittama elämäkerta 1961.

## Lähteet

## Aiheesta muualla
Aamongandr

**Aamongandr** on suomalaisen black metal -yhtye Satanic Warmasterin kuudes studioalbumi. Se julkaistiin 30. joulukuuta 2022 levymerkillä Werewolf Records.
## Kappaleet
#
#
#
#
#
#

## Arvostelut
* Chaoszine: 
* Inferno: 

## Lähteet

## Aiheesta muualla
* 
*